CELEX: 22008D0085
Language: fi
Date: 2008-07-04 00:00:00
Title: ETA:n sekakomitean päätös N:o 85/2008, tehty 4 päivänä heinäkuuta 2008 , ETA-sopimuksen liitteen XIII (Liikenne) muuttamisesta

23.10.2008   
            
            
               FI
            
            
               Euroopan unionin virallinen lehti
            
            
               L 280/20
            
         ETA:n SEKAKOMITEAN PÄÄTÖS
   
   N:o 85/2008,
   tehty 4 päivänä heinäkuuta 2008,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 6 päivänä kesäkuuta 2008 tehdyllä ETA:n sekakomitean päätöksellä N:o 72/2008 (1).
            
         
               (2)
            
            
               Rautateiden ja maanteiden julkisista henkilöliikennepalveluista sekä neuvoston asetusten (ETY) N:o 1191/69 ja (ETY) N:o 1107/70 kumoamisesta 23 päivänä lokakuuta 2007 annettu Euroopan parlamentin ja neuvoston asetus (EY) N:o 1370/2007 (2) olisi otettava osaksi sopimusta.
            
         
               (3)
            
            
               Asetuksella (EY) N:o 1370/2007 kumotaan neuvoston asetus (ETY) N:o 1107/70 (3), joka on otettu osaksi sopimusta ja joka näin ollen olisi poistettava sopimuksesta.
            
         
               (4)
            
            
               Neuvoston asetus (ETY) N:o 1191/69 (4), joka on otettu osaksi sopimusta, kumotaan asetuksella (EY) N:o 1370/2007, mutta sen säännösten soveltamista tavaraliikennepalveluihin jatketaan asetuksen (EY) N:o 1370/2007 voimaantuloa seuraavien kolmen vuoden ajan,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII seuraavasti:
   
               1)
            
            
               Lisätään 4 kohdan (neuvoston asetus (ETY) N:o 1191/69) jälkeen kohta seuraavasti:
               
                           ”4a.
                        
                        
                           
                              32007 R 1370: Euroopan parlamentin ja neuvoston asetus (EY) N:o 1370/2007, annettu 23 päivänä lokakuuta 2007, rautateiden ja maanteiden julkisista henkilöliikennepalveluista sekä neuvoston asetusten (ETY) N:o 1191/69 ja (ETY) N:o 1107/70 kumoamisesta (EUVL L 315, 3.12.2007, s. 1)”.
                        
                     
         
               2)
            
            
               Lisätään 4 kohtaan (neuvoston asetus (ETY) N:o 1191/69) teksti seuraavasti:
               ”Tätä sopimusta sovellettaessa asetuksen säännöksiä koskee seuraava mukautus:
               Tämä asetus kumotaan asetuksen (EY) N:o 1370/2007 10 artiklan 1 kohdan mukaisesti. Sen säännösten soveltamista tavaraliikennepalveluihin jatketaan kuitenkin asetuksen (EY) N:o 1370/2007 voimaantuloa seuraavien kolmen vuoden ajan.”.
            
         
               3)
            
            
               Poistetaan 11 kohdan (neuvoston asetus (ETY) N:o 1107/70) teksti.
            
         
               4)
            
            
               Poistetaan alakohtaisten mukautusten II kohdasta sanat ”asetuksen (ETY) N:o 1191/69 19 artiklaan” ja 4 kohdan (neuvoston asetus (ETY) N:o 1191/69) teksti 3 päivästä joulukuuta 2012.
            
         2 artikla
   Asetuksen (EY) N:o 1370/2007 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 5 päivänä heinäkuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 4 päivänä heinäkuuta 2008.
      
         
            ETA:n sekakomitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
      
   
   
      (1)  EUVL L 257, 25.9.2008, s. 36.
   
      (2)  EUVL L 315, 3.12.2007, s. 1.
   
      (3)  EYVL L 130, 15.6.1970, s. 1.
   
      (4)  EYVL L 156, 28.6.1969, s. 1.
   
      (5)  Valtiosäännön asettamat vaatimukset on ilmoitettu.